सीएस की पढ़ाई को बढ़ावा देने के लिए ICSI ने लिया फीस माफी का फैसला  
सीएस शिक्षा के प्रोत्साहन के लिया गया फैसला.
फीस माफी से छात्रों को पहुंचेगा लाभ.
पेशेवर शिक्षा तक सब की पहुंच हो इस इरादे से लिया गया फैसला.
पेशेवर शिक्षा तक सब की पहुंच हो इस इरादे से इंस्टीट्यूट ऑफ कंपनी सेक्रेटरी ऑफ इंडिया (Institute Of Company Secretary Of India) ने जम्मू-कश्मीर, लद्दाख, लक्ष्यद्वीप, अंडमान-निकोबार द्वीप, पूर्वोत्तर भारत के राज्यों के छात्रों की सीएस फाउंडेशन (CS Foundation) और एक्सीक्यूटिव प्रोग्राम (Executive Programme) की फीस माफ करने का फैसला लिया है. आईसीएसआई (ICSI) का कहना है कि योजना 1 सितंबर 2019 से लागू होगी. 
बता दें कि कंपनी सेक्रेटरी (Company Secreatary) यानी सीएस एक इन हाउस लीगल एक्सपर्ट होता है. एक सीएस को कोरपोरेट नियमों, सुरक्षा नियमों, केपिटल मार्केट और कोरपोरेट गवर्नेंस में दक्षता हासिल रहती है. वह किसी भी कंपनी के बोर्ड ऑफ डायरेक्टर्स का मुख्य सलाहकार होता है. आपको बता दें कि जिन छात्रों ने 12वीं और ग्रेजुएशन परीक्षा/कॉमन प्रोफिशिएंसी टेस्ट आईसीएआई/फाउंडेशन प्रोग्राम आईसीएआई-सीएसए पास की है वे इस योजना के लिए योग्य हैं.